মুখতার তায়েফে ৬২২ খ্রিষ্টাব্দে (যে বছর মুহাম্মাদ মদিনায় হিজরত করেন) বনু সাকিফ গোত্রে একজন মুসলিম সামরিক কমান্ডার আবু উবায়েদ সাকাফি ও দওমা বিনতে আমর্ ইবনে ওয়াহাব ইবনে মুয়াত্তিবের ঘরে জন্মগ্রহণ করেন। ৬৩২ খ্রিষ্টাব্দে মুহাম্মাদ -এর মৃত্যুর পর, আবু বকর খলিফা নির্বাচিত হন। দুই বছর পরে তার মৃত্যুর পর উমর তার স্থলাভিষিক্ত হন, যিনি আবু বকরের পূর্বে গৃহীত পদক্ষেপ অনুযায়ী মুসলিম সাম্রাজ্যের বিস্তার ঘটান, এবং মুখতারের বাবা আবু উবায়েদকে ইরাকী রণে প্রেরণ করেন। আবু উবায়েদ ৬৩২ খ্রিস্টব্দের নভেম্বরে সেতু যুদ্ধে নিহত হন। এই অঞ্চলে মুসলিমদের বিজয়ের পর তের বছর বয়সী মুখতার তখন ইরাকেই থেকে যান, এবং তার চাচা সাদ ইবনে মাসুদ আল-সাকাফির নিকট লালিত হতে থাকেন। ৬৪৪ খ্রিষ্টাব্দে উমর পিরুজ নাহাওয়ান্দি নামের এক পারস্যিক দাসের হাতে নিহত হন, যার পর উসমান ৬৫৬ খ্রিষ্টাব্দে বিদ্রোহীদের হাতে নিহত হওয়ার পূর্বে বারো বছর সাম্রাজ্য পরিচালনা করেন।

উসমানের মৃত্যুর পর মুহাম্মাদ -এর চাচাত ভাই ও জামাই আলী খলিফা নির্বাচিত হন এবং মদিনা থেকে কুফায় রাজধানী স্থানান্তর করেন, যেখানে মুখতার কিছু গৌন প্রশাসনিক দায়িত্ব পালন করেন এবং মুখতারের চাচা নিকটবর্তী আল মাদা'ইনের শাসক হন। সিরিয়ার শাসক মুয়াবিয়াসহ মুহাম্মাদ -এর কিছুসংখ্যক সাহাবী আলীর কর্তৃত্বকে অস্বীকার করেন, ফলে যুদ্ধ ছড়িয়ে পড়ে। সিফফিনের যুদ্ধ অচলাবস্থায় শেষ হয় (জুলাই ৬৫৭), যখন আলীর সৈন্যরা মুয়াবিয়ার মধ্যস্থতায় যুদ্ধ করতে অস্বীকৃতি জানায়। অনিচ্ছা ও নিজ সৈন্যের বিরোধীতা সত্ত্বেও আলী আলোচনায় বসতে রাজী হন, এর ফলে পরবর্তীতে মধ্যস্থতায় বসা আলীর এই সিদ্ধান্তকে ধর্মহীনতা আখ্যা দিয়ে খারিজিয়রা আন্দোলনে ফেটে পড়ে। আলোচনা মুয়াবিয়া ও আলীর বিতন্ডা মিমাংসায় ব্যর্থ হয় এবং পরে আলী ৬৬১ খ্রীস্টাব্দের জানুয়ারিতে এক খারিজিয়র হাতে নিহত হন।

আলীর জ্যেষ্ঠ সন্তান হাসান খলিফা হন, কিন্তু মুয়াবিয়া তার শাসনকেও প্রত্যাখ্যান করেন এবং ইরাক আক্রমণ করেন। নিজের সৈন্য স্থানান্তরের সময় আল-মাদা'ইনের নিকট এক খারিজিয়র হাতে আহত হন এবং তাকে মুখতারের চাচার বাড়িতে আনা হয়। সেখানে মুখতার রাজনৈতিক কারণে হাসানকে মুয়াইবিয়ার হাতে তুলে দেওয়ার প্রস্তাব করেন, কিন্তু তার চাচা তা প্রত্যাখ্যান করেন। ৬৬১ সালের আগস্টে শান্তি অনুযায়ী হাসান মুয়াবিয়ার নিকট ক্ষমতা হস্তান্তর করেন এবং রাজধানী দামেস্কে স্থানান্তর করা হয়। মৃত্যুর কয়েক বছর পূর্বে মুয়াবিয়া নিজের সন্তান ইয়াজিদকে তার উত্তরসূরী মনোনীত করেন, এবং উমাইয়া খিলাফতের সূচনা করেন। ইয়াজিদের মনোনয়ন আলীয় পক্ষাবলম্বীদের ক্ষুব্ধ করে তোলে, কারণ এটি ছিল শান্তি চুক্তির লঙ্ঘন, যেটি অনুসারে মুয়াবিয়া তার কোন উত্তরসূরী নির্বাচন করতে পারবেন না। মুখতারের প্রারম্ভিক জীবন সম্পর্কে খুব বেশি তথ্য পাওয়া যায় না, এবং তিনি ষাট বছর বয়সের কাছাকাছি সময়ে প্রথিত ব্যক্তি হিসেবে আবির্ভূত হন।

প্রেক্ষাপট
পাল্টা-অভ্যূল্থান
মক্কায় নির্বাসন
জুবায়েরিয় শাসককে পরাস্ত